
Tee ehitusloa andmine ( Pähklimäe tn 3 ).  

1. ASJAOLUD JA MENETLUSE KÄIK

13.08.2018 läbivaatamiseks laekus Pähklimäe tn 3, Narva kinnistul kõnniteede, kaitsepiirete ja tänavavalgustuse rajamiseks tee ehitusloa taotlus koos tee ehitusprojektiga (linnavalitsuse dokumendiregistris nr 8229/1-16), 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse  Linnamajandusameti ning Arhitektuuri- ja planeerimise osakonna spetsialistid, mis on  kooskõlastanud või andnud arvamuse tee ehitusprojektile.
21.08.2018 kõik kaasatud isikud kooskõlastasid ehitusprojekti, sh mõnel kooskõlastajal on kooskõlastamisel määratud märkused ja tingimused.
Arhitektuuri- ja planeerimise osakonna tingimused:
„1) Esitada kaitsepiirde tehnilised andmed vastavalt Majandus- ja taristuministri 05.06.2015 määrusele nr 57 „ Ehitise tehniliste andmete loetelu ja arvestamise alused “.

2) Kaitsepiirde kasutusotstarve esitada vastavalt Majandus- ja taristuministri 02.06.2015 määrusele nr 51 „ Ehitise kasutamise otstarvete loetelu “.

3) Seletuskirjas esitada informatsioon piirde konstruktiivlahenduse kohta.“
Linnamajandusameti tingimus:

„On vaja kooskõlastada tekst tahvlitel nr 891b“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.

3. OTSUS

3.1. Anda tee ehitusluba Pähklimäe tn 3 kinnistul kõnniteede, kaitsepiirete ja tänavavalgustuse rajamiseks.

3.2. Enne ehitustööde alustamist täita Arhitektuuri- ja planeerimise osakonna ja Linnamajandusameti toodud punktis 1 tingimused. 
3. RAKENDUSSÄTTED

3.2. Korraldus jõustub seadusega ettenähtud korras.

3.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

